Sum næmingur í BankNordik fært tú eina holla og nútímans útbúgving í einum altjóða arbeiðsumhvørvi við spennandi avbjóðingum. Kára Patursson um at vera næmingur í BankNordik "Fíggjarheimurin hevur altíð hugtikið meg. Tá bankin so søkti eftir næmingum, ivaðist eg ikki eina løtu. Tað var tað, eg vildi. Tú hevur nógvar møguleikar fyri at menna teg og skapa tær eina spennandi yrkisleið. BankNordik er millum størstu arbeiðsplássini í landinum, og her eru nógvir góðir møguleikar at velja ímillum. Her keðir ein seg ongantíð. " Kára um útbúgving, viðskiftafólk og starvsfelagar Útbúgvingin er bæði praktisk og teoretisk og býtt upp í tveir partar: ein praktiskan og ein teoretiskan. Fyrra árið endar við einari skrivligari próvtøku, og seinna árið endar við einari verkætlan, sum tú skalt verja. Tú lærir at skilja tørvin hjá viðskiftafólki, ráðgeva teimum, umframt at tú sjálvsagt lærir um allar tænastur bankans. Fyrra árið hevur tú fimm kravdar lærugreinir: Ráðgevi í fíggjarheiminum Kundin og fíggjarfyritøkurnar Fíggjarligar vørur Fíggjarligar fyritøkur og samfelagið Fíggjarheimurin Endamálið við útbúgvingini er millum annað, at tú sjálvstøðugt skalt kunna ráðgeva viðskiftafólki og skilja fíggjarligar trupulleikar. Umframt ókeypis frukt og kaffi verður skipað fyri skeiðum, útferðum og veitslum. Samanhaldið millum‘ tey ungu’ her í bankanum er gott, og tað gongur ikki long tíð millum, at vit gera okkurt saman. Vit fara út at eta, bovla og kanska ein túr í býin av og á. Nøgd viðskiftafólk Mær dámar sera væl, at í BankNordik hendir hvønn dag okkurt nýtt og spennandi. Tú møtir nýggjum fólki, og einki er so jaligt sum at síggja viðskiftafólk, ið fara úr bankanum væl nøgd og glað. Úbúgvingin Les meira um, hvussu útbúgvingin er skipað.